**Will Eisner** (født 6. mars 1917, død 3. januar 2005) var en amerikansk tegneserieskaper som blir sett på som en av de viktigste bidragsyterne til mediet. Fra starten av tegneserien *The Spirit* i 1940, eksperimenterte han med tegneseriemediets formale og innholdsmessige muligheter inntil han i 1970-årene begynte å lage tegneserieromaner. Hans *En kontrakt med Gud* regnes av mange som en av de første moderne tegneserieromaner i USA. Hans bok *Comics and Sequential Art* blir sett på som en av de beste bøkene om tegneserieteori.

*The Spirit* ble utgitt i et eget bilag i søndagsaviser mellom 1940 og 1952. Eisners maskerte helt og hans nitide, detaljerte skildringer av storbylivet (basert på hans egen jødiske oppvekst i New York) påvirket *noir*-stilen i både film og fiksjon på 1940-tallet.

Tegneserien er spesiell på minst tre andre områder. For det første var det historier om folk, ofte var det de små personene som vanligvis ble oversett i storbyens larm. I mange av episodene til *The Spirit* gjør helten en kort og gjerne tilfeldig inntreden, mens selve handlingen fokuseres på det ekte dramaet som foregår i gatene, i falleferdige bygninger og røykfylte bakrom.

For det andre, i tillegg til vold og patos, levde *The Spirit* på humor. Han ble skutt med maskinpistol, slått i svime, laget blåveiser på, ofte overrasket til paralyselignende tilstander og konstant lurt av kvinner.

En annen viktig ting er at Eisners arbeidsrom var startskuddet for flere senere serieillustratører som Wallace Wood og Jules Feiffer, som lærte tegning og fortellerkunst fra mesterens hender.

Etter han sluttet å lage *The Spirit* jobbet Eisner mange år med å lage illustrerte instruksjonsbøker for det amerikanske militæret. Siden tilbakevendelsen til det sivile liv på slutten av 1970-tallet har han laget en serie med tegneserieromaner om New Yorks innvandrergrupper, spesielt det jødiske. Denne serien inneholder titler som *En kontrakt med Gud* (1978), *The Building* (1987), *Dropsie Avenue* (1995) og *To the Heart of the Storm* (1991), Invisible People (1993), A Family Matter (1998) Minor Miracles (2000) og The Name of the Game (2003).

I de siste årene arbeidet han med å gjenfortelle en rekke kjente romaner og myter i tegneserieform, som *Moby Dick*. I 2002, i en alder av 85 år, gav han ut *Sundiata*, basert på delvis historiske, delvis mytiske historien om den vestafrikanske kongen, *The Lion of Mali*. I tillegg gav han ut den selvbiografiske Last Day in Vietnam (2003) der han beretter om sin befatning med det amerikanske forsvaret under Vietnamkrigen, og den Dickens-inspirerte Fagin the Jew (2003) I 2005 utkom hans siste tegneserie *The Plot: The Secret History of the Protocols of the Elders of Zion*, en dokumentarisk beretning om *Sions vises protokoller*.

I 1988 ble Will Eisner Awards, også kjent som *The Eisners*, opprettet av tegneseriemiljøet som en hyllest til Eisner.

Priser (Utvalg)
---------------

| Årstall | Priser |
| --- | --- |
| 1998 | Reuben Award |

Referanser
----------

1. 1 2   RKDartists, «Will Eisner», RKD kunstner-ID 25862[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Archive of Fine Arts, cs.isabart.org, abART person-ID 134092, besøkt 1. april 2021[Hentet fra Wikidata]
4. 1 2   www.willeisner.com, besøkt 8. januar 2021[Hentet fra Wikidata]
5. 1 2 3 4 5   www.lambiek.net, besøkt 8. januar 2021[Hentet fra Wikidata]
6. ↑   Gemeinsame Normdatei, besøkt 27. april 2014[Hentet fra Wikidata]
7. ↑   www.nytimes.com, besøkt 8. januar 2021[Hentet fra Wikidata]
8. 1 2 3  ; besøksdato: 8. januar 2021.
9. 1 2 3  ; *Archive of Fine Arts*; besøksdato: 1. april 2021; abART person-ID: 134092.
10. ↑  ; besøksdato: 8. januar 2021.
11. ↑  ; besøksdato: 8. januar 2021.
12. ↑  ; besøksdato: 8. januar 2021.
13. ↑  ; *Autorités BnF*; besøksdato: 10. oktober 2015; BNF-ID: 11901621q.
14. ↑   www.comics.org, besøkt 8. januar 2021[Hentet fra Wikidata]
15. ↑   www.comics.org[Hentet fra Wikidata]
16. 1 2   www.nationalcartoonists.com[Hentet fra Wikidata]
17. ↑   www.comic-con.org, besøkt 24. september 2021[Hentet fra Wikidata]
18. 1 2   www.harveyawards.com, besøkt 24. september 2021[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Will Eisner – kategori av bilder, video eller lyd på Commons Rediger på Wikidata
* (en) Will Eisner på Internet Movie Database Rediger på Wikidata

* (sv) Will Eisner i Svensk Filmdatabas Rediger på Wikidata

* (en) Will Eisner på AllMovie Rediger på Wikidata

* (en) Will Eisner hos The Movie Database Rediger på Wikidata
* (en) Will Eisner hos American National Biography Rediger på Wikidata
* (en) The Amazing Adventures of Will Eisner

Portaler: Litteratur | Tegneserier

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** CiNii
 |